- Det til tross for at våre kjøretøy er tyngre, sier daglig leder Odd Hugo Pedersen i Norges Lastebileier Forbund (NFL).

De mener dekkforskriften går på bekostning av sikkerheten. De siste dagene har det vært flere trafikkuhell og ulykker med tungtransport.

LES OGSÅ: - Det er fullstendig kaos på veien Lastebil utfor på E8 Flere trailere står fast på glatt føre

- Det kan selvsagt ha en sammenheng. Men vi skal også huske at mange av de involverte er utlendinger, og ikke har piggdekk i det hele tatt sier Pedersen.

LES OGSÅ: - Ingen setter seg bak rattet for å bli drapsmann

LES OGSÅ: Vogntog-sjåfører nektet å betale Førerløs dansk trailer skled inn i personbil

Vil ha flere og bedre pigger

De kjemper nå for at Vegdirekoratet skal tillate at de får bruke flere og tyngre pigger.

Miljøpiggene som er tillatt nå er på tre gram. Flensene i dekkene er mye mindre enn på sekstomspigger, og de faller lettere ut, sier Pedersen.

NFL sine avdelinger i Nord-Norge har testet dekkene som i dag tillates opp mot typen de ønsker seg - dekk skodd med 200 seksgramspigger.

Testen ble gjort på Forsvarets Kjøreskole Bardufoss med deres Scania R 500. Med en hastighet på 31 km/t hadde dagens dekk 25 meters bremselengde mot 20 meter på NLF-dekkene. Når hastigheten ble økt til 54 km/t økte forskjellen til 82 meter mot 70 meter for NFL-piggene.

- Alle forsøkene er foretatt i forholdsvis lave hastigheter. Hadde vi kunnet øke hastigheten opp mot "normale" landeveistransport på 70 km/t og høyere ville bremselengdene øket dramatisk pga fysikkens lover som sier at ved dobling av hastighet firedobles bremselengden, skriver kjørelærer Knut Bakke i en kommentar til testen.

På glid

Pedersen mener resultatene taler for seg. Men de har så langt ikke fått gehør hos Vegdirektoratet.

- De var opprinnelig villige til å gå opp til 170 pigger per løpemeter dekk. De vil nå gjøre tester for å teste hvor mye støv som slites opp av dekkene. Men støv er først og fremst et problem i byer og tettbygde strøk. Disse dekkene er mest aktuelle å bruke på landeveien i Nord-Norge, sier Pedersen.

Han forteller at de fleste sjåførene ønsker å kunne bruke flere pigger.

Boggi-løft

I tillegg har tungtransportsjåførene opplevd at fremkommeligheten er blitt dårligere på grunn av nytt regelverk om boggi-løft. Det vil si at ett hjulsett kan løftes for å gi mer trykk på drivakslingen, og dermed mer grep i motbakkene.

- Reglene sier nå at maks 30 prosent av vekten kan overføres fra løs aksel til drivaksel. I hastigheter over 30 km/t må løsakselen komme ned. Dette er lite praktisk, og mest et byråkratisk påfunn. Når en sjåfør for eksempel skal bruke boggiløft for å komme opp Kvænangsfjellet krever det litt fart.

Mens de kjemper for å få bruke bedre dekk, formaner Pedersen oppdragsgiverne som bruker utenlandske transportører.

- De ser hvordan det går, og må vise litt ansvar. Jeg hadde nylig en transportør på telefonen som var rimelig fortvilt over å oppleve at lasten ikke kom frem fordi han brukte utenlandske transportører som ikke klarte seg på vinterføret.